Diari Oficial de la Generalitat Valenciana


Sumari del DOGV 984, del 16-01-1989 (1989/812935)

RESOLUCIÓ de 28 de desembre de 1988, del Conseller d'Obres Publiques, Urbanisme i Transports, relativa a l'expedient de revisió i adaptació del Pla General d'Ordenació Urbana de València.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   984

Data del DOGV
:   16-01-1989

Secció del DOGV
:   ALTRES DISPOSICIONS

Número del document
:   1989/812935


Data del document
:   28-12-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 28 de desembre de 1988, del Conseller d'Obres Públiques, Urbanisme i Transports, relativa a l'expedient de remissió i adaptació del Pla General d'Ordenació Urbana de València.  
Vist l?expedient de Revisió i Adaptació del Pla General d'Ordenació Urbana de València i  
Vist que l'Ajuntament de València per Acord Plenari de 25 de novembre de 1985 va sotmetre a exposició pública, durant el període de 30 dies l'Avanç del Pla General d'Ordenació Urbana, cosa que es va anunciar en el Butlletí Oficial de la Província de 18 de desembre.  
Vist que dit Ajuntament va aprovar inicialment el Projecte el 9 d'abril de 1987 sotmetent-lo a informació pública durant dos mesos cosa que es va anunciar en el Butlletí oficial de l?Estat de 27 d'abril (Butlletí Oficial de la Província de 24 d'abril). A la vista de les al·legacions presentades i a fi d'adaptar la documentació a les Normes de Coordinació Metropolitana, va tornar a sotmetre'l a aprovació inicial, amb modificacions, per Acord Plenari de 26 d'abril de 1988, exposant-lo de nou al públic per un termini d'un mes (Butlletí Oficial de l?Estat de 23 de juliol; Butlletí Oficial de la Província de 13 de juliol).  
Vist que el Pla es va aprovar provisionalment per Acord Plenari Municipal el 3 de novembre de 1988, remetent-lo a les diferents institucions competents perquè remeteren informe, i es va elevar a aquesta Conselleria per a aprovar-lo definitivament, on va entrar el 21 de desembre (Registre d'eixida de l'Ajuntament de 20 de desembre, número 12.845).  
Vist que el document consta de Memòria Justificativa i Informativa, Plans d'Informació, Plans d'Ordenació Urbanística del Territori en sèries grafiades a escales 1:10.000, 1:5.000 i 1:2.000, Normes Urbanístiques, Catàleg d'Elements Protegits, Programa d?Actuació i Estudi Econòmico-financer, tot açò degudament diligenciat.  
Vist que el Pla ha estat sotmès a informe de la Diputació Provincial de València, Consell Metropolità de l?Horta, Conselleria de Cultura, Educació i Ciència, Organ Rector del Parc Natural de l'Albufera, Direcció General de Ports i Costes del Ministeri d'Obres Públiques i Urbanisme, i de la Comissió Territorial d'Urbanisme de València, informes que consten en l?expedient, al qual ens remetem per a contribuir a la concisió i la claredat d'aquesta Resolució.  
Atés que segons l'establert en l'article 41 de la Llei del Sòl i segons ha assenyalat la Doctrina Jurisprudencial, en Sentències com la del Tribunal Suprem de 18 d'octubre de 1984 (R.416), i la més recent de 5 de març de 1988 (R.1784), l?òrgan competent per a l'aprovació definitiva dels Plans ha d'examinar-lo en tots els seus aspectes, verificant no sols si el pla s'ajusta o no a les exigències tècniques, sinó també a l'ordenament jurídic i fins l'oportunitat de planejament. Es a dir, en l'aprovació dels Plans d'Ordenació Urbana no hi ha una funció merament fiscalitzadora o de tutela, sinó més bé una aplicacià de la tècnica de les competències «compartides», cosa que permet quan s'aprove definitivament l'examen total del Projecte del Pla en qüestió, en tots els seus aspectes, i es podrà prendre conseqüentment la resolució més adequada amb el que resulte de dit examen.  
Atés que la Generalitat Valenciana, en virtut de l'article 31.9 de l?Estatut d?autonomia de la Comunitat Valenciana, té competència exclusiva en matèria d'Ordenació del Territori, marc competencial que excedeix el municipal, i que li atorga facultats per a intervenir en la preservació i ordenació d'àrees o aspectes de caràcter metropolità, especialment en el que es refereix a espais lliures, màxim quan apareixen qualificats pel mateix Pla General de València com a «Parc Metropolità», i s'hi reconeix el paper supramunicipal que el Jardí del Túria té en l?àrea metropolitana de València, per la qual cosa l?ordenació dels terrenys confrontants i que s'hi vinculen funcionalment i territorialment a aquest parc han d'entendre?s subjectes a criteris supramunicipals, sotmesos a tutela i judici de criteri d'oportunitat per excedir de les competències municipals ordinàries en matèria de planejament, especialment quan en alguna d'aquestes àrees resulta aconsellable preveure la possible instal·lació futura d?equipaments culturals o d'oci de caràcter metropolità, cosa que fa aconsellable recomanar aquest ús prioritari per a un sector idoni per a aquestos fins. Perquè es tracta de Sòl Urbanitzable No Programat, ha de ser el programa d'Actuació corresponent el que concrete els usos definitius a ubicar, conciliant els interessos municipals i metropolitans, amb els socials.  
Atés que de l'informe emès per la Conselleria de Cultura sobre diferents aspectes del Pla General, i tret del que es refereix a l'ordenació de l'illa del Col·legi de Jesuïtes, no es dedueixen objeccions d'importància com per a motivar rectificacions del Pla, que es podran resoldre adequadament en el planejament de desenvolupament que el mateix Pla General preveu.  
Atés que la Generalitat Valenciana, en virtut de l'article 35 de l'Estatut d?autonomia de la Comunitat Valenciana, és competent per a la regulació i l'administració de l'ensenyament i, en concret, dels nivells escolars, cosa que l'habilita per a intervenir en la preservació del sòl necessari en els plans urbanístics per a fer efectiu l'exercici de dites competències estatutàries, evitant la seua desaparició o transformació d'ús, amb la consegüent minva de la qualitat i extensió en la prestació d'uns serveis de caràcter essencial.  
Atés que pel que fa als aspectes de l'ordenació dels béns de l'Excma. Diputació, que s'assenyalen en l'informe d'aquesta entitat, tots aquests afecten a l'àmbit dels Plans Especials del Centre Histèric, els quals tenen una vigència que es manté amb caràcter transitori en el Pla General que preveu la seua revisió, pel que, encara que es considera adequat l'assenyalat al voltant d'aquestos en el precitat informe, les solucions proposades s'hauran de recollir en els futurs projectes de revisió d'aquestos Plans Especials.  
Atés que quant a les infrastructures s'han de rectificar les previsions de xarxa viària i transports del Projecte en funció del que s'assenyala en l'informe de l'Excma. Diputació Provincial, i reflectir les xarxes que hi ha i les seues zones d'afecció. Així mateix, i quant a les xarxes de sanejament s'han d'entendre determinacions a desplegar pels Plans que, en desplegament del mateix Pla General, s'han previst, pel que d'aquest apartat no es deriven objeccions al projecte.  
Atés que alhora s'haurien d'aclarir determinats preceptes de les Normes Urbanístiques d'aquest Pla General, que s'indiquen en els informes de l'Excma. Diputació Provincial i de la Comissió Territorial d'Urbanisme, a fi d'evitar indefinicions que puguen donar lloc a una interpretació o aplicació contrària a dret de dites Normes.  
Atés que en el Programa d?Actuació del Pla es plantegen inversions a càrrec de l'Excma. Diputació Provincial que, segons assenyala aquesta en el seu informe, no figuren entre les inversions programades per dita Diputació ni s'ha convingut que aquesta les execute, és per aixà que s'haurà d'entendre que aquesta previsió i també les actuacions urbanístiques a que serveixen de base ho són a títol merament indicatiu.  
Atés que les raons que s'exposen en l'informe de l'Excma. Diputació Provincial de València relatives a l'àrea de Rafalell i Vistabella, sé?n suficientment importants com perquè es justifique la modificació del contingut del Pla en aquest punt, encara que, a la vista que en l'informe del Consell Metropolità de l'Horta se suggereix una alternativa procedimental per a esmenar aquesta deficiència, consistent en una ulterior modificació del Pla, que el Consell inste i trameta, que permetria no retardar inconvenientment l'aprovació del Pla General de València en aquest procediment, sembla preferible prescriure l?última via procedimental apuntada.  
Atés que de l?informe que el Consell Metropolità de l?Horta va emetre es desprèn una positiva valoració global del Pla General de València en projecte, i s'hi reconeix, expressament, que han estat ateses les al·legacions que el Consell va presentar en vàries matèries, encara que, dit informe, formula una objecció seriosa a la classificació com a sòl no urbanitzable de tot l?enclavament de Rafalell i Vistabella.  
Atés que en allò que pertoca al problema que suscita la classificació com a sòl no urbanitzable del terreny comprés en la pedania de Rafalell i Vistabella a l'est de la A-7, i el conflicte d'interessos que comporta entre els municipis de València i Massamagrell, cal dir que, des d'una òptica metropolitana, resulta preferible la classificació com a sòl urbanitzable, si tenim en compte el que s'ha exposat anteriorment i vists els informes del Consell Metropolità de l'Horta i de l'Excma. Diputació Provincial. No obstant això, a causa de la complexitat que comportaria introduir en aquest acte una modificació d'aquella índole, de cara a una ràpida aprovació del Pla General de València, desitjable de tot punt, i, posat que es tracta d'un enclavament allunyat del nucli urbà de València i susceptible de solucions autònomes, sembla pertinent canalitzar la modificació en un expedient que el Consell Metropolità de l'Horta trameta, segons la previsió de la Norma 6 de les de Coordinació Metropolitana i fent ús de les atribucions que confereixen a aquest organisme l'article 18 del Decret 65/88 de 9 de maig i l'article 3 de la Llei de la Generalitat 12/86 de 31 de desembre. Ateses les raons d'urgència, que el Consell Metropolità de l'Horta va adduir, i que es deriven de la importància sòcio-econòmica que, per als municipis veïns, revesteix la urbanització de l'enclavament, i atés el que es disposa en l'apartat primer de la norma 6 al·ludida, hi procedeix que el Consell Metropolità de l'Horta incoe i trameta el procediment oportú, dintre del termini d'un mes a comptar des de l'entrada en vigor del Pla General de València, podent substanciar per als termes municipals de València, Massamagrell i quan s'escaiga, d'altres, segons els criteris i solucions de conjunt que determine dit organisme, mitjançant una modificació simultània dels planejaments afectats i sense perjudici del que finalment, resolga aquesta Conselleria en acte d'aprovació definitiva.  
Atés que dels informes emesos tant per la direcció General de Ports i Costes del Ministeri d'Obres Públiques, i Urbanisme, com per l'Organ Rector del Parc Natural de l'Albufera es desprèn la conveniència, tal com ho recull l'informe de la Comissió Territorial d'Urbanisme, d'introduir determinades modificacions en el pla objecte d'aquesta Resolució.  
Atés que en l'informe de la Comissió Territorial d'Urbanisme, emès com és preceptiu després que els organismes legalment prevists evacuaren els informes, es realitza un complet anàlisi del Pla a la llum tant de la legalitat vigent, com de dits informes preceptius, així com de les al·legacions al referit pla, i es conclou la necessitat d'operar determinades modificacions.  
Atés que en la tramitació d'aquestes actuacions s'ha observat el que prescriuen els articles 40 de la Llei del sòl i 123 a 131 del Reglament de Planejament, les disposicions de la Llei 5/86 de la Generalitat i 12/86 31 de desembre també de la Generalitat, i s'ha complit el que estableixen els Decrets 24/87 de 16 de març, article 19 del Decret 65/88 de 9 de maig i article 6.4.c) del Decret 81/86 de 8 de juny tots aquests del Consell de la Generalitat, així com les estipulacions de l'article 20 de la Llei 16/85 de 25 de juny, de l'article 117 de la Llei 22/88 de 28 de juny i de l'article 10.2 de la Llei 25/88 de 29 de juliol, a més del que preveuen les altres disposicions reguladores de la matèria.  
Atés que els documents presentats són els que exigeixen els articles 37 i 42 del vigent Reglament de Planejament per als Plans Generals i les seues determinacions tracten els aspectes enunciats en els articles 19 al 36 del Reglament citat.  
Atés que el Projecte té per objecte l'ordenació integral del territori comprés en el terme municipal de València, revisant, dintre d'aquest i a l'empara de la Llei 5/86 de la Generalitat, les determinacions del Pla General d?Ordenació de València i la seua comarca de 1966, per a la seua adaptació a la Reforma de la Llei del sòl i procurant, també, la seua adaptació a les Normes de Coordinació Metropolitana dintre de l'àmbit territorial de les quals s'inscriuen.  
Atés que el Pla sotmès a aprovació constitueix, globalment considerat, un instrument operatiu de gran valor per a racionalitzar el desenvolupament urbà del terme municipal de València, millorar la qualitat de vida dels nuclis urbans i protegir adequadament tant l'entorn natural i agrícola com el patrimoni històric, i conté, també, les previsions i eines necessàries per la seua adequada execució, amb solucions, en molts casos, tècnicament avançades, producte d'una metodologia i rigor d'elaboració destacables. Sent el resultat d'un procés en el qual la participació ciutadana i la recerca de solucions integradores han aconseguit un document amb un alt grau de recolzament institucional, circumstàncies que s'han de valorar tal com és degut.  
Atés que és necessari valorar l'afecció a l?interés general que d'una manera negativa incidiria en tota la ciutat amb aplicació de documents de planejament anteriors al Projecte l'aprovació definitiva dels quals es proposa, que dilatarien per un major temps la implantació d'equipaments, dotacions i serveis, la finalitat dels quals és assegurar als ciutadans un dret a l?educació, al treball, al progrés social i econòmic, a l?assistència sanitària, a la cultura al medi ambient rural i ciutadà adequat i idoni per al desenvolupament de la persona, a la conservació del patrimoni i a un habitatge digne i adequat; principis, tots aquests, que s'enuncien en els articles 27, 33, 40, 41, 43, 44 i 47 de la Constitució Espanyola.  
Atès que si bé el Pla General constitueix un document unitari i insusceptible de consideracions fragmentàries i parcials, no és menys cert que les deficiències del seu contingut afecten exclusivament a àmbits perfectament definits que podrien ser objecte de reconsideració i rectificació sense repercussions en la resta del Sòl; i per la transcendència del tema que ens ocupa considerem que ens enfrontem a un cas singular on podria ser d'aplicació la sentència del Tribunal Suprem de 15 de juliol de 1985, en què es diu que «no sembla que puga descartar-se que en casos singulars la suspensió quede limitada a aspectes parcials del pia, precisament, a aquells en els quals incidesquen les deficiències assenyalades, mentre que la resta del seus elements puga ser objecte d'aprovació definitiva i consegüentment d'aplicació immediata». Perquè l?urbanisme és inqüestionable en les seues accepcions com a disciplina i com a ciència però no es pot sostreure del seu eminent caràcter social, pel qual es fa necessari analitzar el cost i benefici de les decisions administratives per a la població que n'és l?objectiu: i en el tal sentit conscients de la transcendència que implica a la població, en la defensa del seus drets i en el seu exercici, la inseguretat jurídica que deriva de l'actual situació, i la permanència en la conculcació de drets constitucionals.  
Atés que les esmenes que se segueixen d'aquesta Resolució, no requereixen sotmetre el Projecte a una nova Informació Pública, perquè no són substancials ni revesteixen la rellevància determinant de tals exigències. Consegüentment, les deficiències apuntades es poden esmenar pel mateix Ajuntament interessat seguint el procediment previst en l?últim incís de l'apartat 3.b) de l'article 132 del Reglament del Planejament, i l'Ajuntament haurà de comunicar a aquesta Conselleria la realització efectiva de les correccions materials especificades en aquesta Resolució.  
Pel que fa a les variacions que es produesquen en las sèries estadístiques de la Memòria i de la documentació econòmica del projecte, per efecte induït a conseqüència de les esmenes prescrites, aquelles alteracions revesteixen tan escassa rellevància, dintre de l'ordre de magnitud que presenten dits documents, que podran subsanar-se en qualsevol moment, de conformitat amb el que preveu l'article 111 de la Llei de Procediment Administratiu.  
Vists els preceptes legals citats i d'altres disposicions de general i pertinent aplicació, resolc:  
Primer  
A) Aprovar definitivament el Pla General d'Ordenació Urbana de València, excepte en les àrees que a continuació s'indiquen, per a les quals queda suspesa l'aprovació fins que l'Ajuntament de València esmene les deficiències que, respecte d'aquestes s'assenyalen:  
- Area número 6 de Sòl Urbanitzable No Programat «Camí de les Moreres» i a la qual s'assignarà un ús global cultural i terciari de lleure, en la seua totalitat.  
- Illa compresa entre els carrers Beat Gaspar Bono, Quart, Passeig de la Petxina i gran via Ferran el Catòlic, que s'ha de qualificar com a sòl de reserva escolar «EC» en la seua totalitat, a excepció dels blocs d'habitatges ja construïts en la realitat física del terreny.  
- Terrenys situats al costat de l'actual col·legi del Pilar, entre el carrer Gorgos, av. Blasco Ibáñez i prolongació del carrer Rubén Darío, sobre els quals s'ha de suprimir el bloc de catorze plantes que s'havia projectat, qualificant-los com a sòl escolar «EC» i xarxa viària.  
B) Se suspèn també l?aprovació definitiva de l'article 2.2 de les Normes Urbanístiques, fins que es precise en la redacció d'aquest que la competència per a aprovar qualsevol modificació d'aquest Pla General s'atribueix al Conseller d'Obres Públiques, Urbanisme i Transports per la legalitat vigent.  
C) Se suspenen així mateix les fitxes dels àmbits de planejament de desenvolupament en sòl urbà per operacions de Reforma Interior, en les quals s'haurà d'incloure el règim d'usos prohibits i compatibles, i també els objectius de l?ordenació en l?àmbit de Ciutat Vella.  
D) Segons que preveu l'article 132.3.b) del Reglament de Planejament Urbanístic, el Pla s?entendrà definitivament aprovat en les àrees esmentades en l'apartat A) i en els aspectes assenyalats en els apartats B) i C) quan l'Ajuntament notifique a aquesta Conselleria la realització efectiva de les esmenes indicades en aquesta resolució, i per a la qual cosa es remetrà la documentació corresponent.  
L?Ajuntament de València, a l'empara de l'article 111 de la Llei de Procediment Administratiu, corregirà les errades de transcripció detectades en alguns plànols respecte de les franges de protecció i reserva viària establertes en les Normes de Coordinació Metropolitanes, i també els que s'indiquen en l'informe que va emetre la Direcció General de Ports i Costes del Ministeri d'Obres Públiques i Urbanisme. Es corregiran així mateix les errades materials que presenta la transcripció del contingut de les Normes de Coordinació Metropolitana en matèria d'infrastructura de transports.  
Segon  
El Consell Metropolità de l'Horta, i en el termini d'un mes comptador des de l'aprovació definitiva del Pla General de València, iniciarà les actuacions advocades a qualificar com a sòl urbanitzable els terrenys de l?enclavament de Rafalell i Vistabella a l?est de l'Autopista A-7 mitjançant l?oportuna modificació i pel procediment previst en la Norma 6 de les de Coordinació Metropolitana.  
Contra aquesta Resolució que és definitiva, es podrà interposar recurs de reposició davant el mateix Conseller en el termini d'un mes des de la publicació d'aquest, previ al contenciós administratiu a interposar si fa el cas davant la Sala Contenciosa de l?Excma. Audiència Territorial de València en el termini de dos mesos des de la data de la Resolució del Recurs de Reposició si aquesta fóra expressa o en el termini d'un any des de la data de la interposició de l?esmentat Recurs. Tot això sense perjudici de la interposició de qualsevol altre recurs que s'hi considere procedent.  
València, 28 de desembre de 1988. - El Conseller d'Obres Públiques, Urbanisme i Transports: Rafael Blasco i Castany.